અત્યાર સુધી હિન્દી, બંગાળી, મરાઠી, તામિલ, તેલુગુ અને મલયાલમ ભાષાની 35થી વધુ ફિલ્મમાં નાનાં નાનાં પાત્ર ભજવીને અભિનયના મુકામ સુધી પહોંચેલી રાધિકા આપ્ટે માટે આ વર્ષ ખૂબ સારું સાબિત થયું છે. બોલિવૂડમાં આ વર્ષે તેને સારી સારી ફિલ્મો મળી છે. તેણે બેસ્ટ અભિનય કરીને તેનો પોતાનો એક ચાહકવર્ગ ઊભો કર્યો છે. તે કહે છે, ઇન્ડસ્ટ્રીમાં હવે હીરોઇન પ્રધાન ફિલ્મો બનવા લાગી છે. તેમ છતાં પણ આજે હીરોઇનોને ઓછું વળતર મળે છે તે વાત પણ એટલી જ સાચી છે. તે કહે છે, જોકે માત્ર ફિલ્મ ઉદ્યોગમાં નહીં, પરંતુ દરેક ક્ષેત્રમાં આવું છે જ અને તે દુઃખદ બાબત પણ છે.